Juan Sebastián Quintero

Juan Sebastián Quintero Fletcher (sündinud 23. märtsil 1995 Calis) on Colombia jalgpallur, kes mängib keskkaitsjana Brasiilia esiliigaklubis Vila Nova.

Ta alustas klubikarjääri kodulinna klubis Deportivo Cali, millega liitus 2011. aastal. Klubi põhimeeskonnas debüteeris ta Colombia kõrgliigas 2013. aastal. 2014. aastal võitis klubiga Superliga Colombiana ja 2015. aastal Apertura-hooaja. Hooajal 2017–18 oli ta laenul Hispaania esiliigaklubis Sporting de Gijón.

2019. aasta jaanuaris sõlmis ta lepingu Brasiilia kõrgliigaklubiga Fortaleza. Aastatel 2019, 2020 ja 2021 on ta klubiga võitnud Ceará osariigi meistrivõistlused. 2021. aasta teises pooles mängis ta laenul Brasiilia kõrgliigaklubis Juventude. 2022. aastal läks ta laenule Brasiilia esiliigaklubisse Vasco da Gama.

2023. aastal mängis Quintero Colombia kõrgliigaklubis Deportivo Pereira.

2024. aasta alguses naasis Quintero Brasiiliasse, kui liitus Vila Novaga.

2016. aasta suveolümpiamängude jalgpalliturniiril kuulus ta Colombia olümpiameeskonda, kuid üheski mängus ka turniiril väljakule ei pääsenud.

 Saavutused 
Deportivo Cali
Categoría Primera A: 2015 Apertura
Superliga Colombiana: 2014
Fortaleza
Campeonato Cearense: 2019, 2020, 2021
Copa do Nordeste: 2019

Kategooria:Colombia jalgpallurid
Kategooria:Sporting de Gijóni mängijad
Kategooria:Fortaleza Esporte Clube mängijad
Kategooria:Club de Regatas Vasco da Gama mängijad
Kategooria:Campeonato Brasileiro Série A mängijad
Kategooria:Sündinud 1995